El Consorci de Museus abre el cuarto 'Espai de Telles' en el MAGa
27 abril 2018

## El Consorci de Museus abre el cuarto 'Espai de Telles' en el MAGa27 abril 2018Última actualització: 14 juliol 2025

![](../gestion/img/AO__6263-copia.jpg)  
  

El Consorci de Museus de la Comunitat Valenciana ha inaugurat aquest matí el seu quart '**Espai de Telles**' per a xiquets, al Museu Arqueològic de Gandia, el primer que s'obri fora de les capitals de província. El MAGa acollirà aquest espai permanent, creat específicament per a la primera infància, amb l'objectiu d'integrar els més menuts de la família en l'entorn del museu.  
  
A la inauguració han assistit el director del Consorci de Museus de la Comunitat Valenciana, J**osé Luis Pérez Pont**, i l'alcaldessa de Gandia, Diana Morant a més de regidors de la corporació municipal i el sotsdirector general de Patrimoni, Antonio Bravo.  
L'Espai de Telles és un espai dirigit a nadons, que convida a participar, sentir, observar, investigar, descobrir, intervenir, recórrer.  
El director del Consorci de Museus de la Comunitat Valenciana, **José Luis Pérez Pont** ha assenyalat que l'Espai de Telles és un espai dissenyat per psicopedagogs, educadors i arquitectes que oferix un lloc d'experimentació per als meuts, per integrar-los i fer-los partícips del museu en primera persona, des dels seus primers anys de vida".  
"_Des del Consorci de Museus estem treballant per obrir els museus i centres d'art a tota la societat_" ha explicat Pérez Pont qui ha afegit que "_l'art estimula les nostres capacitats i juga un paper essencial en el nostre desenvolupament com a persones_".  
  
Mitjançant un acord de col·laboració amb la cooperativa Ninos Escoles Infantils i l'empresa valenciana Arquilecturas s'ha creat un grup de treball format per professionals de l'educació, l'arquitectura, l'art i la mediació per a la creació i posada en marxa dels Espai de Telles.  
  
La proposta de l'Espai de Telles 's'inspira en la tavola lluminosa de Reggio Emilia, una corrent pedagògica que va sorgir el 1945 al nord d'Itàlia, i que és reconeguda mundialment com una de les millors propostes educatives per a la primera infància. Aquest corrent reconeix l'infant com un ésser capaç de desenvolupar un interés per descobrir el món que l'envolta i el seu paper en aquest.  
  
Per la seua banda, l'alcaldessa de la ciutat, **Diana Morant** va agrair al gerent del Consorci de Museus de la Generalitat que "h_aja triat per instal·lar a la nostra ciutat aquest espai més enllà de les capitals de província. Per a nosaltres és una satisfacció. La Capitalitat Cultural Valenciana ha servit per a posar sobre la taula el que som i l'excusa per generar nous projectes amb vocació de permanència_". "_Entenem la cultura com un aspecte per compartir i moltes vegades caiem en l'error de crear espais culturals que no inclouen a la infància, el que limita el seu accés als espais culturals i als seus pares. És una mesura molt encertada i creiem que d'aquesta manera fem molt més permeable la cultura per a la ciutadania_".  
Finalment, l'alcaldessa ha volgut agrair el treball realitzat per l'arquitecta i la dissenyadora de l'espai, Sonia Royos i Silvana Andrés, respectivament.  
  
La tavola lluminosa amb les seus múltiples usos és una constant en aquesta pedagogia, i nombroses escoles l'han adoptat com a valuós recurs didàctic.  
Amb el propòsit de posar als xiquets i xiquetes al centre i pensar en ells des del punt de vista de la cultura, el Consorci de Museus de la Comunitat Valenciana va obrir, el novembre de 2016, coincidint amb el Dia Internacional de la Infància, el seu primer espai de Telles al Centre del Carme Cultura Contemporània, un espai que hui en dia seguix sent pioner en la integració de la primera infància en l'entorn dels museus i centres d'art. Més tard van obrir les seues portes l'Espai de Telles del Museu de Belles Arts Gravina d'Alacant, i el de l'Espai d'Art Contemporani de Castelló, al juny i a l'octubre de 2017, respectivament.  
  
Al llarg d'aquest temps centenars de famílies l'han gaudit i ha estat aquest lloc un punt d'atracció de nous públics, concretament al Centre del Carme, 14.930 nadons han passat per ell.  
En aquest temps l'Espai de Telles ha crescut al costat dels seus protagonistes. Es concep com un espai viu al qual es van incorporant nous elements d'experimentació, des de les taules de llum, el mirall, tan important en els primers anys com a forma de reconeixement del "jo", fins a terra, una volumetria que cerca la seua inspiració en la tècnica de l'origami.  
El director del Consorci de Museus ha anunciat que ja es treballa per a la creació d'altres 'Espai de Telles' a la Comunitat, al Museu de Belles Arts de Castelló, al Museu d'Art Contemporani d'Alacant (MACA) i al Centre cultural Las Cigarreras, també d'Alacant.  
  
**L'Espai de Telles al MAGa**  
  
L'Espai de Telles de Gandia se situa en el Museu Arqueològic de Gandia, conegut també com a MAGa, un lloc on aprendre més sobre la vida en aquesta regió durant la prehistòria, els seus usos i costums. La cova, lloc de refugi en el món prehistòric, ens servix a l'Espai de Telles com a inspiració.  
  
La cova simbolitza seguretat i protecció. Les formes geomètriques, comú denominador en tots els nostres Espais de Telles, esdevenen ací també en l'eix des d'on construïm l'espai. Ens interessa treballar l'hexàgon i la seua relació amb les abelles. La forma hexagonal pot construir-se i estendre contínuament sense deixar esquerdes en el seu desenvolupament, i la seua forma és forta i poderosa. Les abelles són símbol de la fertilitat, de treball en equip i la seua bresca té forma hexagonal. En l'espai s'ha instal·lat un hexàgon de llum (taula de llum) a partir del qual, el sòl es replega seguint els seus eixos, l'hexàgon estarà present en coixins, en buits, en traços de línies dibuixades, i en la paret. En un dels murs hi ha buits per col·locar joguines de suport a l'activitat de la sala. El mirall ens ajuda a treballar la simetria de la sala i facilita als xiquets i xiquetes la seua experimentació amb els objectes.

[Twittear](https://twitter.com/share)